‘Die Gelofte’ tree toe tot die Top-20Die sanger Adam Tas. (Foto: Reint Dykema/Maroela Media) In vandeesweek se Maroela Media Afrikaanse Top-20 is daar sewe snitte wat styg, agt wat daal en twee wat onveranderd bly en drie nuwe liedjies wat die week se Top-20 betree. “Die Gelofte” maak die week sy toetrede tot die Top-20. Johan Vorster en Christoph Kotzé het kragte saamgesnoer en “Die Gelofte” vir die eerste keer in Afrikaans getoonset. Die lied word gesing deur Chris Chameleon, Adam Tas, Appel, Ghapi en Juan Boucher. Die musiekvideo vir die lied word deur Forum Films vervaardig en sal eersdaags bekendgestel word. “Die Gelofte” is die eed wat die Voortrekkers op 16 Desember 1838 onder Sarel Cilliers voor die Slag van Bloedrivier afgelê het. Refentse is terug met ŉ splinternuwe enkelsnit en album wat pas bekendgestel is. Sy splinternuwe enkelsnit “Reisiger” is uit sy eie pen en is binne ŉ week van bekendstelling reeds die liedjie wat die meeste op digitale platforms afgelaai is. Die Afrikaanse kletsrymer Early B vaar ook baie goed met digitale aflaaisyfers en betree dié week se Top-20 op nr. 20. Tarryn Lamb bly vir eers op die nr. 1-posisie met “Mal oor jou”.